૬ કલાકની હવાઈ મુસાફરી બાદ સવારે સાત વાગે અમે સિંગાપુર ઊતર્યા. કલાકમાં જ અમારી બીજી ફ્લાઈટ હતી, ટર્મિનલ બદલવાનું હતું અને અમે ૩૦ મુસાફરો હતાં! સમય એકદમ કટોકટ હતો એટલે વોશરૂમનો ઉપયોગ પણ વિમાનમાં પતાવી દેવાનો અમને આદેશ હતો! ટર્મિનલ બદલવા નાની ટ્રેન હતી જેનો અનુભવ સારો રહ્યો. સિંગાપુર આંતરરાષ્ટ્રીય હવાઈમથક બીજા ઘણાં આંતરરાષ્ટ્રીય હવાઈમથક જેવું જ સામાન્ય હતું, ખાસ કંઈ નવિન હતું નહીં. જો કે અમારી પાસે સમય પણ હતો નહીં કંઈ EXPLORE કરવા માટે. સવારે ૮.૦૦ વાગે સિંગાપુર એરલાઇન્સની જ ફ્લાઈટ નં. SQ632 માં બેસી અમે સૌએ ટોકયો જવા પ્રસ્થાન કર્યું.